CELEX: 32017D1107
Language: et
Date: 2017-06-08 00:00:00
Title: Nõukogu otsus (EL) 2017/1107, 8. juuni 2017, milles käsitletakse ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu kultuurikoostöö protokolli artikli 5 kohase audiovisuaalse ühistoodangu suhtes kohaliku ja piirkondliku kultuurilise sisu edendamise kavade kohaldamise pikendamist

22.6.2017   
            
            
               ET
            
            
               Euroopa Liidu Teataja
            
            
               L 160/33
            
         NÕUKOGU OTSUS (EL) 2017/1107,
   8. juuni 2017,
   milles käsitletakse ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu kultuurikoostöö protokolli artikli 5 kohase audiovisuaalse ühistoodangu suhtes kohaliku ja piirkondliku kultuurilise sisu edendamise kavade kohaldamise pikendamist
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 1. oktoobri 2015. aasta otsuse (EL) 2015/2169 (ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu sõlmimise kohta) (1) artikli 3 lõiget 1,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               1. oktoobril 2015 võttis nõukogu vastu otsuse (EL) 2015/2169 ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu sõlmimise kohta (edaspidi „otsus“).
            
         
               (2)
            
            
               Ühelt poolt Euroopa Liidu ja selle liikmesriikide ning teiselt poolt Korea Vabariigi vahelisele vabakaubanduslepingule lisatud kultuurikoostöö protokolli (edaspidi „protokoll“) artikliga 1 luuakse raamistik, mille kohaselt teevad lepinguosalised koostööd kultuuritegevuse, -kaupade ja -teenuste vahetamise hõlbustamiseks, sealhulgas audiovisuaalsektoris. Protokolli artikli 5 lõike 3 kohaselt peaksid lepinguosalised soodustama ELi ja Korea tootjate ühistoodangut, tehes seda muu hulgas ühistoodangu suhtes asjaomaste kohaliku ja piirkondliku kultuurilise sisu edendamise kavade kohaldamise kaudu.
            
         
               (3)
            
            
               Protokolli artikli 5 lõike 8 punktis b on sätestatud, et pärast algse kolmeaastase kohaldamisperioodi lõppemist pikendatakse seda ajavahemikku kolme aasta võrra ja seejärel tuleks seda pikendada automaatselt sama pikkade ajavahemike kaupa, kui üks lepinguosalistest ei teata vähemalt kolm kuud enne algse või mis tahes järgneva kohaldamisperioodi lõppu kirjalikult kohaldamise lõpetamisest.
            
         
               (4)
            
            
               Kooskõlas otsuse (EL) 2015/2169 artikli 3 lõikega 1 teatab komisjon Koreale liidu kavatsusest mitte pikendada protokolli artiklis 5 sätestatud ühistoodangu edendamise kavade kohaldamisperioodi nimetatud protokolli artikli 5 lõikega 8 ettenähtud korras, välja arvatud juhul, kui nõukogu otsustab komisjoni ettepanekul neli kuud enne kohaldamisperioodi lõppu nende kavade kohaldamist jätkata. Kui nõukogu otsustab kavade kohaldamist jätkata, muutub käesolev säte uuesti kohaldatavaks pikendatud kohaldamisperioodi lõpus. Kohaldamisperioodi pikendamise üle otsustab nõukogu ühehäälselt.
            
         
               (5)
            
            
               Protokolli artikli 3 lõike 5 kohaselt moodustatud liidu nõuanderühm andis 5. septembril 2016 kohaldamisperioodi pikendamisele oma nõusoleku vastavalt protokolli artikli 5 lõike 8 punktile a.
            
         
               (6)
            
            
               Nõukogu on nõus protokolli artikli 5 lõigete 4, 5, 6 ja 7 kohase audiovisuaalse ühistoodangu suhtes lepinguosaliste asjaomaste kohaliku ja piirkondliku kultuurilise sisu edendamise kavade kohaldamise perioodi pikendamisega.
            
         
               (7)
            
            
               Käesolev otsus ei tohiks mõjutada liidu ja liikmesriikide vastavaid pädevusi,
            
         ON VASTU VÕTNUD KÄESOLEVA OTSUSE:
   Artikkel 1
   Protokolli artikli 5 lõigete 4, 5, 6 ja 7 kohase audiovisuaalse ühistoodangu suhtes lepinguosaliste asjaomaste kohaliku ja piirkondliku kultuurilise sisu edendamise kavade kohaldamise perioodi pikendatakse kolmeks aastaks, 1. juulist 2017 kuni 30. juunini 2020.
   Artikkel 2
   Käesolev otsus jõustub selle vastuvõtmise kuupäeval.
   
      Luxembourg, 8. juuni 2017
      
         
            Nõukogu nimel
         
         
            eesistuja
         
         K. SIMSON
      
   
   
      (1)  ELT L 307 25.11.2015, lk 2.